પ્રાંતિજ તાલુકાના કાટવાડ પાટીયા પાસે આવેલ સિરામીક ઝોનમાં આવેલ સેજીવીકપુરા રેલ્વે ફાટક પાસેના પાકા રોડ ઉપરની બંને સાઇડોમાં સીટી ટાઇલ્સ અને ન્યૂ સીટી ટાઇલ્સ કંપની દ્વારા દબાણો કરવામાં આવતા ચોમાસામાં વરસાદ પડતા પાણીનો ભરાવો થતો હોવાથી પાણીના ભરાવાથી ગંદકીનો પણ ઉપદ્રવ થાય છે. કાટવાડ ગામના ખેતરોમાં મકાન બનાવી વસવાટ કરતા ખેડૂતો સહિતના લોકોને અહીંથી પસાર થતા પાણીમાંથી પસાર થવુ પડતુ હોવાની રાવ ઉઠવા પામી છે. કાટવાડ ગામના ખેડૂત પરિવારના ખોડસિંહ વાઘેલાએ જણાવ્યુ હતું કે, બંને ફેકટરીઓ દ્વારા દબાણ કરવામાં આવતા અને રોડના પાણીનો નિકાલ માટે કોઇ વ્યવસ્થા કરવામાં ન આવતા પાણીનો ભરાવો થવાથી આજુબાજુના ખેડૂતો અને સ્કુલે અવરજવર કરતા બાળકોને તેમજ વાહન ચાલકોને પાણીમાંથી પસાર થવુ પડે છે.